title: Decizia Consiliului din 8 iunie 2015 de numire și înlocuire a unor membri în cadrul Consiliului de conducere al Centrului European pentru Dezvoltarea Formării Profesionale

text:
               9.6.2015

               RO

               Jurnalul Oficial al Uniunii Europene

               C 191/4

         DECIZIA CONSILIULUI
   din 8 iunie 2015
   de numire și înlocuire a unor membri în cadrul Consiliului de conducere al Centrului European pentru Dezvoltarea Formării Profesionale
   (2015/C 191/03)
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere numirea propusă de guvernul elen,
   întrucât:

               (1)

               Prin decizia sa din 16 iulie 2012 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2012 și 17 septembrie 2015.

               (2)

               Un post de membru în cadrul Consiliului de conducere al centrului, din categoria reprezentanților guvernelor, este disponibil pentru Grecia, ca urmare a demisiei domnului Dimitrios SKIADAS.

               (3)

               Membrii Consiliului de conducere al centrului menționat anterior ar trebui numiți pentru durata rămasă a mandatului, care expiră la 17 septembrie 2015,

         ADOPTĂ PREZENTA DECIZIE:
   Articol unic
   Se numesc în calitate de membri în cadrul Consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2015:
   REPREZENTANȚI AI GUVERNELOR:

               GRECIA

               Domnul Dimitrios CHASAPIS

      Adoptată la Luxemburg, 8 iunie 2015.

            Pentru Consiliu

            Președintele

         D. REIZNIECE-OZOLA

      (1)  JO L 39, 13.2.1975, p. 1.

      (2)  JO C 228, 31.7.2012, p. 3.


title: Numirea vicepreședintelui Băncii Centrale Europene Decizia Parlamentului European din 25 martie 2010 referitoare la recomandarea Consiliului privind numirea vicepreședintelui Băncii Centrale Europene (C7-0044/2010 – 2010/0813(NLE))

text:
               7.1.2011

               RO

               Jurnalul Oficial al Uniunii Europene

               CE 4/64

         Joi, 25 martie 2010Numirea vicepreședintelui Băncii Centrale Europene
   P7_TA(2010)0073
   Decizia Parlamentului European din 25 martie 2010 referitoare la recomandarea Consiliului privind numirea vicepreședintelui Băncii Centrale Europene (C7-0044/2010 – 2010/0813(NLE))
   2011/C 4 E/12
   (Consultare)

      Parlamentul European,

   având în vedere Recomandarea Consiliului din 16 februarie 2010 (1),
   având în vedere articolul 283 alineatul (2) din Tratatul privind funcționarea Uniunii Europene, în temeiul căruia a fost consultat de către Consiliu (C7-0044/2010),
   având în vedere articolul 109 din Regulamentul său de procedură,
   având în vedere raportul Comisiei pentru afaceri economice și monetare (A7-0059/2010),

               A.

               întrucât, prin scrisoarea din 24 februarie 2010, Consiliul a consultat Parlamentul European cu privire la numirea lui Vítor Constâncio în funcția de vicepreședinte al Băncii Centrale Europene pentru un mandat de opt ani;

               B.

               întrucât Comisia pentru afaceri economice și monetare din cadrul Parlamentului European a evaluat ulterior atestările profesionale ale candidatului desemnat, în special în ceea ce privește cerințele menționate la articolul 283 alineatul (2) din Tratatul privind funcționarea Uniunii Europene, precum și din perspectiva nevoii de independență deplină a BCE în conformitate cu articolul 130 și întrucât, în cadrul acestui proces de evaluare, comisia a primit un curriculum vitae din partea candidatului, precum și răspunsurile sale la întrebările scrise care i-au fost adresate;

               C.

               întrucât comisia a organizat la 23 martie 2010 o audiere de două ore cu candidatul desemnat, în cadrul căreia acesta a făcut o declarație introductivă și apoi a răspuns întrebărilor adresate de membrii comisiei,

               1.

               emite un aviz favorabil Consiliului European privind recomandarea Consiliului de numire a lui Vítor Constâncio în funcția de vicepreședinte al Băncii Centrale Europene;

               2.

               încredințează Președintelui sarcina de a transmite prezenta decizie Consiliului European și Consiliului.

      (1)  Nepublicată încă în JO.


title: Decizia Consiliului din 2 iunie 2004 privind semnarea și încheierea Acordului între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi și a memorandumului de înțelegere care îl însoțește

text:
Anunţ juridic important

|

32004D0911

Jurnalul Oficial L 385 , 29/12/2004 p. 0028 - 0029 Jurnalul Oficial L 153 , 07/06/2006 p. 0381 - 0382

		20040602Decizia Consiliuluidin 2 iunie 2004privind semnarea și încheierea Acordului între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi și a memorandumului de înțelegere care îl însoțește(2004/911/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 94 coroborat cu articolul 300 alineatul (2) primul paragraf, alineatul (3) primul paragraf și alineatul (4),având în vedere propunerea Comisiei,având în vedere avizul Parlamentului European [1],întrucât:(1) La 16 octombrie 2001, Consiliul a autorizat Comisia să negocieze cu Confederația Elvețiană un acord adecvat care să permită garantarea adoptării de către Confederația Elvețiană a unor măsuri echivalente cu cele care trebuie aplicate în Comunitate pentru a asigura impozitarea efectivă a veniturilor din economii sub forma plăților de dobânzi.(2) Aplicarea dispozițiilor Directivei 2003/48/CE [2] depinde de aplicarea de către Confederația Elvețiană a unor măsuri echivalente cu cele prevăzute de directiva respectivă, în conformitate cu un acord încheiat de Confederația Elvețiană cu Comunitatea.(3) Comunitatea a hotărât să aprobe cererea Confederației Elvețiene de includere în acord a unor măsuri echivalente cu regimurile prevăzute de Directiva 90/435/CEE a Consiliului din 23 iulie 1990 privind regimul fiscal comun care se aplică societăților-mamă și filialelor acestora din diferite state membre [3] și de Directiva 2003/49/CE a Consiliului din 3 iunie 2003 privind sistemul comun de impozitare a plăților de dobânzi și de redevențe efectuate între companii asociate din diferite state membre [4] în versiunile lor originale.(4) Acordul și memorandumul de înțelegere ar trebui semnate și aprobate în numele Comunității.(5) Este necesar să se prevadă o procedură simplă și rapidă în vederea posibilelor adaptări ale anexelor I și II la acord,DECIDE:Articolul 1Acordul între Comnitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi și memorandumul de înțelegere se aprobă în numele Comunității Europene.Textele acordului și memorandumului de înțelegere care îl însoțește se anexează prezentei decizii.Articolul 2Comisia este autorizată să aprobe, în numele Comunității, modificări ale anexelor la acord pentru ca acestea să corespundă cu informațiile privind autoritățile competente, care rezultă din notificările menționate la articolul 5 litera (a) din Directiva 2003/48/CE și cu informațiile din anexa la directiva respectivă.Articolul 3Președintele Consiliului este autorizat să desemneze persoanele abilitate să semneze acordul, memorandumul de înțelegere care îl însoțește și schimbul de scrisori menționat la articolul 22 alineatul (2) din acord și de memorandumul de înțelegere în numele Comunității.Articolul 4Președintele Consiliului procedează la notificarea prevăzută la articolul 17 alineatul (1) din acord, în numele Comunității [5].Articolul 5Prezenta decizie se publică în Jurnalul Oficial al Uniunii Europene.Adoptată la Luxemburg, 2 iunie 2004.Pentru ConsiliuPreședinteleC. McCreevy[1] Aviz emis la 30 martie 2004 (nepublicat încă în Jurnalul Oficial).[2] JO L 157, 26.6.2003, p. 38.[3] JO L 225, 20.8.1990, p. 6.[4] JO L 157, 26.6.2003, p. 49.[5] Data intrării în vigoare a acordului va fi publicată în Jurnalul Oficial al Uniunii Europene de Secretariatul General al Consiliului.--------------------------------------------------


title: Decizia 2009/1004/PESC a Consiliului din 22 decembrie 2009 de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului

text:
               23.12.2009

               RO

               Jurnalul Oficial al Uniunii Europene

               L 346/58

      DECIZIA 2009/1004/PESC A CONSILIULUI

   din 22 decembrie 2009
   de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 decembrie 2001, Consiliul a adoptat Poziția comună 2001/931/PESC privind aplicarea de măsuri specifice pentru combaterea terorismului (1).

               (2)

               La 15 iunie 2009, Consiliul a adoptat Poziția comună 2009/468/PESC de actualizare a Poziției comune 2001/931/PESC (2).

               (3)

               În conformitate cu articolul 1 alineatul (6) din Poziția comună 2001/931/PESC, se impune o reexaminare integrală a listei persoanelor, grupurilor și entităților cărora li se aplică Poziția comună 2009/468/PESC.

               (4)

               În prezenta decizie figurează rezultatul reexaminării efectuate de Consiliu cu privire la persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC.

               (5)

               Ca urmare a hotărârii Tribunalului de Primă Instanță din 30 septembrie 2009 în cauza T-341/07, o persoană nu a fost inclusă pe lista persoanelor, grupurilor și entităților cărora li se aplică articolele 2, 3 și 4 din Poziția Comună 2001/931/PESC.

               (6)

               Consiliul a decis, de asemenea, că ar trebui modificată referința din listă privind un grup.

               (7)

               Consiliul a concluzionat că, exceptând persoana menționată la considerentul (5), celelalte persoane, grupuri și entități cărora li se aplică articolele 2, 3 și 4 din Poziția comună 2001/931/PESC au fost implicate în acte de terorism în înțelesul articolului 1 alineatele (2) și (3) din Poziția comună 2001/931/PESC, că s-a luat o decizie în privința lor de către o autoritate competentă în înțelesul articolului 1 alineatul (4) din poziția comună respectivă și că ar trebui să facă în continuare obiectul măsurilor restrictive specifice prevăzute în respectiva poziție comună.

               (8)

               Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC ar trebui să fie actualizată în consecință,

         ADOPTĂ PREZENTA DECIZIE:
   Articolul 1
   Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC este lista prevăzută în anexa la prezenta decizie.
   Articolul 2
   Prin prezenta se abrogă Poziția comună 2009/468/PESC, întrucât privește persoane, grupuri și entități cărora li se aplică articolele 2, 3 și 4 din Poziția comună 2001/931/PESC.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 22 decembrie 2009.

            Pentru Consiliu

            Președintele

         A. CARLGREN

      (1)  JO L 344, 28.12.2001, p. 93.

      (2)  JO L 151, 16.6.2009, p. 45.

      ANEXĂ

         LISTA PERSOANELOR, GRUPURILOR ȘI ENTITĂȚILOR MENȚIONATE LA ARTICOLUL 1

      1.   PERSOANE FIZICE:

                  1.

                  ABOU, Rabah Naami (cunoscut și sub numele de Naami Hamza, Mihoubi Faycal, Fellah Ahmed, Dafri Rèmi Lahdi), născut la 1 februarie 1966 la Alger (Algeria) - membru al „al-Takfir” și „al-Hijra”

                  2.

                  ABOUD, Maisi (cunoscut și sub numele de Abderrahmanul Elvețian), născut la 17 octombrie 1964 la Alger (Algeria) - membru al „al-Takfir” și „al-Hijra”

                  3.

                  AL-MUGHASSIL, Ahmad Ibrahim (cunoscut și sub numele de ABU OMRAN; AL-MUGHASSIL, Ahmed Ibrahim), născut la 26 iunie 1967 la Qatif-Bab al Shamal (Arabia Saudită); cetățean saudit

                  4.

                  Al-NASSER, Abdelkarim Hussein Mohamed, născut la Al Ihsa (Arabia Saudită); cetățean saudit

                  5.

                  AL YACOUB, Ibrahim Salih Mohammed, născut la 16 octombrie 1966 la Tarut (Arabia Saudită), cetățean saudit

                  6.

                  ARIOUA, Kamel (cunoscut și sub numele de Lamine Kamel), născut la 18 august 1969 la Constantine (Algeria) - membru al „al-Takfir” și „al-Hijra”

                  7.

                  ASLI, Mohamed (cunoscut și sub numele de Dahmane Mohamed), născut la 13 mai 1975 la Ain Taya (Algeria) - membru al „al-Takfir” și „al-Hijra”

                  8.

                  ASLI, Rabah, născut la 13 mai 1975 la Ain Taya (ALgeria) - membru al „al- Takfir” și „al-Hijra”

                  9.

                  ATWA, Ali (cunoscut și sub numele de BOUSLIM, Ammar Mansour, SALIM, Hassan Rostom), născut în 1960 în Liban, cetățean libanez

                  10.

                  BOUYERI, Mohammed (cunoscut și sub numele de Abu ZOBAIR, SOBIAR, Abu ZOUBAIR), născut la 8 martie 1978 la Amsterdam (Țările de Jos) - membru al „Hofstadgroep”

                  11.

                  DARIB, Nourredine (cunoscut și sub numele de Carreto; Zitoun Mourad), născut la 1 februarie 1972 în Algeria - membru al „al-Takfir” și „al-Hijra”

                  12.

                  DJABALI, Abderrahmane (cunoscut și sub numele de Touil), născut la 1 iunie 1970 în Algeria - membru al „al-Takfir” și „al-Hijra”

                  13.

                  EL FATMI, Nouredine (cunoscut și sub numele de Nouriddin EL FATMI, Nouriddine EL FATMI, Noureddine EL FATMI, Abu AL KA'E KA'E, Abu QAE QAE, FOUAD, FZAD, Nabil EL FATMI, Ben MOHAMMED, Ben Mohand BEN LARBI, Ben Driss Muhand IBN LARBI, Abu TAHAR, EGGIE), născut la 15 august 1982 la Midar (Maroc), pașaport (Maroc) cu nr. N829139 - membru al „Hofstadgroep”

                  14.

                  EL-HOORIE, Ali Saed Bin Ali (cunoscut și sub numele de AL-HOURI, Ali Saed Bin Ali, EL-HOURI, Ali Saed Bin Ali), născut la 10 iulie 1965 sau 11 iulie 1965 la El Dibabiya (Arabia Saudită), cetățean saudit

                  15.

                  FAHAS, Sofiane Yacine, născut la 10 septembrie 1971 la Alger (Algeria) - membru al „al-Takfir” și „al-Hijra”

                  16.

                  IZZ-AL-DIN, Hasan (cunoscut și sub numele de GARBAYA, Ahmed, SA-ID, SALWWAN, Samir), născut în anul 1963 în Liban, cetățean libanez

                  17.

                  MOHAMMED, Khalid Shaikh (cunoscut și sub numele de ALI, Salem, BIN KHALID, Fahd Bin Adballah, HENIN, Ashraf Refaat Nabith, WADOOD, Khalid Adbul), născut la 14 aprilie 1965 sau 1 martie 1964 în Pakistan, pașaport cu nr. 488555

                  18.

                  MOKTARI, Fateh (cunoscut și sub numele de Ferdi Omar), născut la 26 decembrie 1974 la Hussein Dey (Algeria) - membru al „al-Takfir” și „al-Hijra”

                  19.

                  NOUARA, Farid, născut la 25 noiembrie 1973 la Alger (Algeria) - membru al „al-Takfir” și „al-Hijra”

                  20.

                  RESSOUS, Hoari (cunoscut și sub numele de Hallasa Farid), născut la 11 septembrie 1968 la Alger (Algeria) - membru al „al-Takfir” și „al-Hijra”

                  21.

                  SEDKAOUI, Noureddine (cunoscut și sub numele de Nounou), născut la 23 iunie 1963 la Alger (Algeria) - membru al „al-Takfir” și „al-Hijra”

                  22.

                  SELMANI, Abdelghani (cunoscut și sub numele de Gano), născut pe 14 iunie 1974 la Alger (Algeria) - membru al „al-Takfir” și „al-Hijra”

                  23.

                  SENOUCI, Sofiane, născut la 15 aprilie 1971 la Hussein Dey (Algeria) - membru al „al-Takfir” și „al-Hijra”

                  24.

                  TINGUALI, Mohammed (cunoscut și sub numele de Mouh di Kouba), născut la 21 aprilie 1964 la Blida (Algeria) - membru al „al-Takfir” și „al-Hijra”

                  25.

                  WALTERS, Jason Theodore James (cunoscut și sub numele de Abdullah, David), născut la 6 martie 1985 la Amersfoort (Țările de Jos), pașaport (Țările de Jos) cu nr. NE8146378 - membru al „Hofstadgroep”

            2.   GRUPĂRI ȘI ENTITĂȚI

                  1.

                  „Organizația Abu Nidal” - „OAN”, (cunoscută și sub denumirea de „Consiliul Revoluționar Fatah”, „Brigadele Revoluționare Arabe”, „Septembrie Negru” și „Organizația Revoluționară a Musulmanilor Socialiști”)

                  2.

                  „Brigada Martirilor Al-Aqsa”

                  3.

                  „Al-Aqsa e.V.”

                  4.

                  „Al-Takfir” și „Al-Hijra”

                  5.

                  „Aum Shinrikyo” (cunoscută și sub denumirea de „AUM”, „Aum Adevărul Suprem”, „Aleph”)

                  6.

                  „Babbar Khalsa”

                  7.

                  „Partidul Comunist din Filipine”, inclusiv „Noua Armată Populară” - „NAP”, Filipine.

                  8.

                  „Gama'a al-Islamiyya” (cunoscută și sub denumirea de „Al-Gama'a al- Islamiyya”) („Grupul Islamic” - „IG”)

                  9.

                  „İslami Büyük Doğu Akıncılar Cephesi” - „IBDA-C” („Marele Front Islamic de Est al Războinicilor”)

                  10.

                  „Hamas”, inclusiv „Hamas-Izz al-Din al-Qassem”

                  11.

                  „Hizbul Mujahideen” - „HM”

                  12.

                  „Hofstadgroep”

                  13.

                  „Fundația Pământul Sfânt pentru Ajutor și Dezvoltare”

                  14.

                  „Federația Internațională a Tineretului Sikh” - „FITS”

                  15.

                  „Kahane Chai” (cunoscută și sub denumirea de „Kach”)

                  16.

                  „Forța Khalistan Zindabad” - „KZF”

                  17.

                  „Partidul Muncitoresc din Kurdistan” - „PKK” (cunoscut și sub denumirea de „KADEK”; „KONGRA-GEL”)

                  18.

                  „Tigrii Eliberării din Tamil Eelam” - „TITE”

                  19.

                  „Ejercito de Liberacion Nacional” („Armata de Eliberare Națională”)

                  20.

                  „Frontul pentru Eliberarea Palestinei” - „FEP”

                  21.

                  „Jihadul Islamic Palestinian” - „JIP”

                  22.

                  „Frontul Popular pentru Eliberarea Palestinei” - „FPEP”

                  23.

                  „Frontul Popular pentru Eliberarea Palestinei” – Comandamentul General (cunoscut și sub denumirea de „FPEP – Comandamentul General”)

                  24.

                  „Fuerzas armadas revolucionarias de Colombia” - „FARC” („Forțele Armate Revoluționare din Columbia”)

                  25.

                  „Devrimci Halk Kurtuluș Partisi-Cephesi” - „DHKP/C” (cunoscută și sub denumirea de: „Devrimci Sol” („Stânga Revoluționară”, „Dev Sol”) („Armata/Frontul/Partidul de Eliberare Revoluționară Populară”)

                  26.

                  „Sendero Luminoso” - „CL” („Calea Luminoasă”)

                  27.

                  „Stichting Al Aqsa” (cunoscută și sub denumirea de „Stichting Al Aqsa Olanda”, „Al Aqsa Țările de Jos”)

                  28.

                  „Teyrbazen Azadiya Kurdistan” - „TAK” (cunoscută și sub denumirea de: „Șoimii Eliberării din Kurdistan”, „Vulturii Eliberării din Kurdistan”)

                  29.

                  „Autodefensas Unidas de Colombia” - „AUC” („Forțele Unite/Grupul de Autoapărare din Colombia”)


title: 2008/324/CE: Decizia Comisiei din 25 martie 2008 de creare a grupului de experți Platforma pentru păstrarea datelor electronice în vederea investigării, a depistării și a urmăririi infracțiunilor grave

text:
               23.4.2008

               RO

               Jurnalul Oficial al Uniunii Europene

               L 111/11

      DECIZIA COMISIEI

   din 25 martie 2008
   de creare a grupului de experți „Platforma pentru păstrarea datelor electronice în vederea investigării, a depistării și a urmăririi infracțiunilor grave”
   (2008/324/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               Directiva 2006/24/CE a Parlamentului European și Consiliului din 15 martie 2006 privind păstrarea datelor generate sau prelucrate în legătură cu furnizarea serviciilor de comunicații electronice accesibile publicului sau de rețele de comunicații publice și de modificare a Directivei 2002/58/CE (1) („directiva privind păstrarea datelor”) urmărește armonizarea dispozițiilor statelor membre privind obligațiile furnizorilor de comunicații electronice accesibile publicului sau de rețele de comunicații publice în ceea ce privește păstrarea anumitor date care sunt generate sau prelucrate de aceștia pentru a asigura că asemenea date sunt accesibile în vederea investigării, a depistării și a urmăririi infracțiunilor grave.

               (2)

               Preambulul directivei privind păstrarea datelor menționează că tehnologiile privind comunicațiile electronice se schimbă rapid și este posibil ca cerințele legitime ale autorităților competente să evolueze. Pentru a obține consiliere și a încuraja difuzarea celor mai bune practici în toate aspectele privind păstrarea datelor cu caracter personal, Comisia intenționează să creeze un grup format din autorități de aplicare a legii din statele membre, asociații din industria comunicațiilor electronice, reprezentanți ai Parlamentului European și ai autorităților de protecție a datelor, inclusiv Autoritatea Europeană pentru Protecția Datelor.

               (3)

               Articolul 14 din directiva privind păstrarea datelor prevede că, până la 15 septembrie 2010, Comisia va prezenta Parlamentului European și Consiliului o evaluare a aplicării directivei și a impactului acesteia asupra operatorilor economici și consumatorilor, luând în considerare evoluțiile din domeniul tehnologiei comunicațiilor electronice și statisticile privind păstrarea datelor furnizate Comisiei. Evaluarea ar trebui să fie utilă în a determina în ce măsură este necesară modificarea directivei privind păstrarea datelor, în special în ceea ce privește lista datelor prevăzute la articolul 5 și perioadele de păstrare prevăzute la articolul 6 din directivă.

               (4)

               La data de 10 februarie 2006, Consiliul și Comisia au emis o Declarație comună referitoare la directiva privind păstrarea datelor. Conform acestei declarații, Comisia va invita în mod regulat părțile interesate în cadrul unor reuniuni de analiză pentru a permite schimbul de informații privind evoluțiile tehnologice, costurile și eficacitatea aplicării directivei. Declarația comună mai precizează că, pe durata acestui proces, statele membre vor fi invitate să-și informeze partenerii cu privire la experiența lor în ceea ce privește punerea în aplicare a directivei și să împărtășească cele mai bune practici. În plus, declarația comună menționează că, pe baza acestor discuții, „Comisia va lua în considerare prezentarea oricăror propuneri necesare, inclusiv în ceea ce privește orice dificultăți cu care s-ar putea confrunta statele membre privind punerea în aplicare tehnică și practică a directivei, în special aplicarea acesteia în cazul poștei electronice și al datelor de telefonie prin internet.”

               (5)

               Având în vedere motivele expuse mai sus, este necesară crearea unui grup de experți în domeniul păstrării datelor care vor fi selectați din cadrul părțile interesate menționate la considerentul 14 din directiva privind păstrarea datelor.

               (6)

               Grupul de experți va funcționa ca un grup consultativ. Grupul de experți va facilita difuzarea celor mai bune practici și va contribui la evaluarea de către Comisie a costurilor și a eficacității directivei, precum și a evoluțiilor tehnologiilor relevante cu posibil impact asupra directivei.

               (7)

               Membrii grupului de experți vor fi selectați dintre părțile interesate menționate la considerentul 14 din Directiva 2006/24/CE.

               (8)

               Grupul ar trebui să cuprindă maximum 25 de membri care să asigure o reprezentare echilibrată a grupurilor părților interesate menționate.

               (9)

               Grupul de experți ar trebui să aibă capacitatea de a constitui subgrupuri în vederea facilitării și accelerării activității sale prin axarea pe un aspect specific. Mandatul pentru astfel de subgrupuri ar trebui adoptat de către grupul de experți în ansamblu și ar trebui definit în mod clar.

               (10)

               Ar trebui stabilite norme privind divulgarea de informații de către membrii grupului de experți, fără a aduce atingere normelor Comisiei în materie de securitate, astfel cum sunt prevăzute în anexa la Decizia 2001/844/CE, CECO, Euratom a Comisiei (2).

               (11)

               Datele cu caracter personal privind membrii grupului ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (3).

               (12)

               Durata mandatului membrilor ar trebui să fie de cinci ani, cu posibilitate de reînnoire.

               (13)

               Este oportun să se stabilească un termen pentru aplicarea prezentei decizii. Comisia va lua în considerare, la momentul potrivit, oportunitatea unei prelungiri,

         DECIDE:
   Articolul 1
   Grupul de experți „Platforma pentru păstrarea datelor electronice în vederea investigării, a depistării și a urmăririi infracțiunilor grave”
   Se creează un grup de experți privind aspecte legate de păstrarea datelor cu caracter personal în sectorul comunicațiilor electronice în vederea aplicării legii, și anume „Platforma pentru păstrarea datelor electronice în vederea investigării, a depistării și a urmăririi infracțiunilor grave”, denumit în continuare „grupul de experți”.
   Articolul 2
   Consultare și atribuții
   (1)   Comisia poate consulta grupul cu privire la orice aspect legat de păstrarea electronică a datelor relevante pentru investigarea, depistarea și urmărirea infracțiunilor grave. Orice membru al grupului poate consilia Comisia cu privire la oportunitatea consultării grupului asupra unui aspect specific. Comisia convoacă sesiuni regulate ale grupului de lucru și stabilește în prealabil o ordine de zi detaliată bazată pe aspectele cuprinse în domeniul de aplicare al prezentului articol.
   (2)   Atribuțiile grupului de experți sunt următoarele:

               (a)

               oferirea unui forum pentru dialog, schimb de experiență și cele mai bune practici între experții aleși din cadrul entităților menționate la articolul 3, în special între autoritățile competente ale statelor membre și reprezentanții sectorului comunicațiilor electronice cu privire la aspecte legate de păstrarea datelor cu caracter personal de către furnizorii serviciilor de comunicații electronice accesibile publicului sau de rețele de comunicații publice pentru a se asigura că asemenea date sunt accesibile în vederea investigării, a depistării și a urmăririi infracțiunilor grave;

               (b)

               încurajarea și facilitarea unei abordări comune în ceea ce privește aplicarea directivei;

               (c)

               schimbul de informații privind evoluțiile tehnologice relevante, costurile și eficacitatea aplicării directivei;

               (d)

               sprijinirea Comisiei în identificarea și definirea dificultăților cu care se confruntă statele membre în ceea ce privește punerea în aplicare din punct de vedere tehnic si practic a directivei, în special aplicarea acesteia în cazul poștei electronice și al datelor de telefonie prin internet;

               (e)

               sprijinirea Comisiei în evaluarea aplicării directivei privind păstrarea datelor și a impactului acesteia asupra operatorilor economici și a consumatorilor.

         Articolul 3
   Componență – Numire
   (1)   Grupul este compus din cel mult 25 de membri, reprezentând:

               (a)

               autoritățile de punere în aplicare a legii (până la 10 membri);

               (b)

               membri ai Parlamentului European (până la 2 membri);

               (c)

               asociațiile din industria comunicațiilor electronice (până la 8 membri);

               (d)

               reprezentanți ai autorităților de protecție a datelor (până la 4 membri);

               (e)

               Autoritatea Europeană pentru Protecția Datelor (1 membru).

         (2)   Membrii menționați la alineatul (1) literele (a) și (b) sunt desemnați și numiți de către Direcția Generală Justiție, Libertate și Securitate la propunerea statelor membre solicitate și, respectiv, a Parlamentului European. Acești membri vor fi numiți cu titlu personal și vor putea numi un expert care să-i reprezinte în cadrul reuniunilor grupului de experți. Membrii menționați la alineatul (1) literele (c), (d) și (e) vor fi numiți de către Direcția Generală Justiție, Libertate și Securitate pe baza unei invitații de a deveni membri ai grupului de experți. Asociațiile relevante sau organismele menționate la alineatul (1) literele (c), (d) și (e) vor putea să numească experți care să-i reprezinte în cadrul reuniunilor grupului de experți.
   (3)   Membrii grupului de experți numiți cu titlu personal rămân în funcție până la înlocuirea acestora sau până la expirarea mandatului. Durata mandatului este de cinci ani cu posibilitate de reînnoire.
   (4)   Membrii grupului de experți numiți cu titlu personal care nu mai sunt în măsură să contribuie în mod eficient la deliberările grupului, care demisionează sau care nu respectă condițiile prevăzute la articolul 287 din tratat pot fi înlocuiți pe perioada rămasă din mandatul acestora.
   (5)   Membrii numiți cu titlu personal semnează, în fiecare an, un document prin care se angajează să acționeze în interes public, precum și o declarație care atestă absența sau existența oricărui interes ce le poate compromite obiectivitatea.
   (6)   Numele membrilor numiți cu titlu personal sunt publicate pe adresa de internet a Direcției Generale Justiție, Libertate și Securitate, în Jurnalul Oficial al Uniunii Europene, seria C, și în registrul grupurilor de experți al Comisiei. Numele membrilor se centralizează, se prelucrează și se publică în conformitate cu Regulamentul (CE) nr. 45/2001.
   Articolul 4
   Funcționare
   (1)   Comisia prezidează grupul de experți.
   (2)   În acord cu Comisia, se pot constitui subgrupuri care să examineze aspecte specifice, pe baza unui mandat stabilit de grup. Asemenea grupuri se dizolvă de îndată ce și-au îndeplinit mandatul.
   (3)   În cazul în care acest lucru este util și/sau necesar, reprezentantul Comisiei poate solicita ca experți sau observatori cu competențe speciale privind un anumit subiect de pe agendă să participe la deliberările grupului sau ale subgrupului.
   (4)   Informațiile obținute cu ocazia participării la deliberările grupului sau ale subgrupului nu sunt divulgate în cazul în care, în opinia Comisiei, aceste informații se referă la aspecte confidențiale.
   (5)   Grupul și subgrupurile acestuia se reunesc, în mod normal, la sediul Comisiei în conformitate cu procedurile și programul stabilite de aceasta. Serviciile de secretariat sunt asigurate de către Comisie. Alți funcționari ai Comisiei interesați de proceduri pot participa la reuniunile grupului și ale subgrupurilor acestuia.
   (6)   Grupul adoptă propriul regulament de procedură pe baza regulamentului de procedură standard adoptat de Comisie.
   (7)   Comisia poate publica, în versiunea lingvistică originală a documentului în cauză, orice rezumat, concluzie, concluzie parțială sau document de lucru al grupului.
   Articolul 5
   Experți suplimentari
   (1)   Comisia poate invita experți sau observatori din afara grupului având competențe specifice într-un subiect de pe ordinea de zi să participe la activitatea grupului.
   (2)   Comisia poate invita reprezentanți oficiali ai statelor membre, ai țărilor candidate sau ai țărilor terțe sau ai organizațiilor internaționale, interguvernamentale și neguvernamentale să participe în cadrul reuniunilor grupului.
   Articolul 6
   Cheltuielile ocazionate de reuniuni
   (1)   Comisia rambursează cheltuielile de călătorie și, după caz, cheltuielile de ședere ocazionate de activitățile grupului și suportate de membri, experți și observatori, în conformitate cu normele Comisiei privind rambursarea cheltuielilor experților externi.
   (2)   Membrii, experții și observatorii nu sunt remunerați pentru serviciile prestate.
   (3)   Cheltuielile ocazionate de reuniuni sunt decontate în limita bugetului anual alocat grupului de către serviciile responsabile ale Comisiei.
   Articolul 7
   Aplicabilitate
   Decizia intră în vigoare la data publicării în Jurnalul Oficial al Uniunii Europene. Aceasta se aplică până la 31 decembrie 2012. Comisia poate decide cu privire la o eventuală prelungire înainte de data menționată.

      Adoptată la Bruxelles, 25 martie 2008.

            Pentru Comisie

         Franco FRATTINI

            Vicepreședinte

      (1)  JO L 105, 13.4.2006, p. 54.

      (2)  JO L 317, 3.12.2001, p. 1. Decizie modificată ultima dată prin Decizia 2006/548/CE, Euratom (JO L 215, 5.8.2006, p. 38).

      (3)  JO L 8, 12.1.2001, p. 1.


title: Decizia EUMM/1/2008 a Comitetului politic și de securitate din 16 septembrie 2008 privind numirea șefului misiunii de monitorizare a Uniunii Europene în Georgia, EUMM Georgia

text:
               29.11.2008

               RO

               Jurnalul Oficial al Uniunii Europene

               L 319/79

      DECIZIA EUMM/1/2008 A COMITETULUI POLITIC ȘI DE SECURITATE

   din 16 septembrie 2008
   privind numirea șefului misiunii de monitorizare a Uniunii Europene în Georgia, EUMM Georgia
   (2008/894/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 al treilea paragraf,
   având în vedere Acțiunea comună 2008/736/PESC a Consiliului din 15 septembrie 2008 privind misiunea de monitorizare a Uniunii Europene în Georgia, EUMM Georgia (1), în special articolul 10 alineatul (1),
   întrucât:

               (1)

               În temeiul articolului 10 alineatul (1) din Acțiunea comună 2008/736/PESC, COPS este autorizat, în conformitate cu articolul 25 din tratat, să adopte deciziile corespunzătoare în scopul exercitării controlului politic și a conducerii strategice a misiunii EUMM Georgia și în special decizia de numire a unui șef de misiune.

               (2)

               Secretarul General/Înaltul Reprezentant a propus numirea dlui Hansjörg HABER ca șef al misiunii EUMM Georgia,

         DECIDE:
   Articolul 1
   Dl Hansjörg HABER este numit șef al misiunii de monitorizare a Uniunii Europene în Georgia, EUMM Georgia.
   Articolul 2
   Prezenta decizie produce efecte de la data adoptării.
   Aceasta se aplică până la 15 septembrie 2009.

      Adoptată la Bruxelles, 16 septembrie 2008.

            Pentru Comitetul Politic și de Securitate

            Președintele

         C. ROGER

      (1)  JO L 248 din 17.9.2008, p. 26.


title: Decizia Comisiei din 6 noiembrie 2002 de creare a Oficiului pentru Infrastructură și Logistică în Luxemburg

text:
               01/Volumul 08

               RO

               Jurnalul Ofícial al Uniunii Europene

               273

         32003D0524

               L 183/40

               JURNALUL OFÍCIAL AL UNIUNII EUROPENE

      DECIZIA COMISIEI

   din 6 noiembrie 2002
   de creare a Oficiului pentru Infrastructură și Logistică în Luxemburg
   (2003/524/CE)
   COMISIA COMUNITĂȚILOR EUROPENE,
   având în vedere articolul 20 din Regulamentul de procedură al Comisiei (1),
   întrucât:

               (1)

               Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (2), denumit în continuare „regulamentul financiar”, prevede cadrul de creare a unui nou tip de oficiu administrativ.

               (2)

               Orientările Comisiei din 13 decembrie 1999 privind politica de externalizare (3) și Cartea albă privind reforma administrativă (4) au pus bazele unei noi politici de externalizare, bazată pe viziunea unei administrații reorientate pe funcțiile și activitățile sale esențiale.

               (3)

               Rezultatele analizei efectuate de Grupul de planificare și coordonare a externalizării, după elaborarea unui bilanț al situației în cadrul Comisiei și la nivel interinstituțional într-un anumit număr de domenii, evidențiază principalele avantaje pe care le-ar putea aduce crearea unor oficii ale Comisiei, precum și aspectele care necesită o atenție specială, cum ar fi, de exemplu, necesitatea asigurării unei funcționări coerente în diverse locații și stabilirea dimensiunii minime critice a fiecărui oficiu.

               (4)

               Tipul de oficiu selectat este format din entități administrative concepute să sprijine activitățile altor servicii ale Comisiei și/sau potențial ale altor instituții comunitare.

               (5)

               Analizele realizate în special în domeniul infrastructurii și al logisticii demonstrează avantajele încredințării executării deciziilor care presupun un sprijin administrativ unei structuri unice. Această structură este adecvată în special pentru eficientizarea și economisirea resurselor, îmbunătățind, în același timp, transparența serviciilor furnizate, ceea ce permite reorientarea responsabilităților operaționale efective și adaptarea la nevoile și cererile utilizatorilor.

               (6)

               Acest tip de oficiu reprezintă un instrument adecvat pentru a răspunde unei evoluții interinstituționale oportune în acest domeniu, pentru care anumite instituții comunitare și-au manifestat deja interesul.

               (7)

               Factorii locali specifici privind gestionarea anumitor aspecte ale infrastructurii și logisticii la Luxemburg sunt importanți. Prin urmare, este necesar să se creeze la Luxemburg un oficiu administrativ pentru infrastructură și logistică, separat de oficiul creat la Bruxelles.

               (8)

               În calitate de oficiu administrativ al Comisiei, este esențial ca oficiul să rămână subordonat în mod clar unei direcții generale, în conformitate cu orientările adoptate de Comisie la 28 mai 2002 (5). În consecință, oficiul este subordonat Direcției Generale Administrație și Personal.

               (9)

               Este necesar să fie definite sarcinile și modul de funcționare al oficiului.

               (10)

               În conformitate cu orientările Comisiei, este necesar să se constituie un comitet de conducere, sub autoritatea Colegiului Comisiei, având ca rol principal supravegherea activităților și stabilirea mandatului oficiului, precum și asigurarea punerii în aplicare corespunzătoare a mandatului respectiv. Prin urmare, este necesar să se stabilească compunerea exactă a Comitetului de conducere, în conformitate cu orientările, precum și sarcinile și organizarea sa internă.

               (11)

               Este necesar să fie stabilite normele de numire a personalului oficiului și să se garanteze că normele și procedurile care se aplică oficiului sunt aceleași cu cele aplicate Comisiei.

               (12)

               Comisia trebuie să stabilească pentru oficiu atribuțiile conferite de Statutul funcționarilor autorității de numire, precum și atribuțiile conferite de regimul care se aplică celorlalți agenți autorității abilitate să încheie contracte de muncă.

               (13)

               Este necesar să fie stabilite principiile care reglementează responsabilitățile directorului oficiului, atât față de personalul oficiului, cât și în ceea ce privește activitățile acestuia.

               (14)

               Directorului oficiului trebuie să prezinte Comitetului de conducere obiectivele sale, precum și rapoartele periodice și raportul anual de gestionare aferente.

               (15)

               Cerințele financiare implică necesitatea ca oficiului să i se aplice titlul V din partea a doua a regulamentului financiar, în conformitate cu principiul general conform căruia persoana responsabilă de negocierea alocărilor cu Direcția Generală Buget este ordonatorul delegat.

               (16)

               Este necesar ca direcția generală căreia îi este subordonat oficiul să asiste Comitetul de conducere, să răspundă de menținerea contactelor regulare cu toate oficiile și să asigure funcționarea coerentă a diferitelor oficii. Acest rol este deosebit de important pentru desfășurarea în bune condiții a etapei de tranziție.

               (17)

               Decizia Comisiei din 18 septembrie 2002 prevede o scrisoare suplimentară și de modificare a anteproiectului de buget pe anul 2003 și creează astfel cadrul bugetar de instituire a oficiului,

         DECIDE:
   CAPITOLUL 1
   INSTITUIREA, SCOPUL ȘI SARCINILE, LOCAȚIA
   Articolul 1
   Instituirea Oficiului
   Se instituie Oficiul pentru Infrastructură și Logistică în Luxemburg, denumit în continuare „oficiul”.
   Direcția generală căreia îi este subordonat oficiul este Direcția Generală Administrație și Personal.
   Oficiul funcționează de la 1 ianuarie 2003.
   Articolul 2
   Scopul
   (1)   Oficiul asigură îndeplinirea tuturor activităților aferente cazării personalului, gestionării infrastructurii sociale și a logisticii instituției, astfel cum se specifică la articolul 3.
   (2)   Oficiul își îndeplinește scopul în conformitate cu normele administrative în vigoare la Comisie.
   (3)   Hotărând fie la inițiativa Direcției Generale Administrație și Personal, fie la propunerea oficiului, în acord cu direcția generală respectivă, Comisia adoptă norme noi sau, după caz, modificările necesare.
   Comitetul de conducere al oficiului stabilește modalitățile practice ale acestei proceduri, împreună cu Direcția Generală Administrație și Personal.
   (4)   Oficiul poate acționa la cererea și în numele altui organism sau al altei agenții instituite de sau în temeiul tratatelor și cu acordul Comitetului de conducere.
   Articolul 3
   Sarcini
   (1)   Oficiul este responsabil, în special, în Luxemburg de următoarele:

               (a)

               administrarea achiziționării, închirierii și întreținerii bunurilor mobile și imobile ale Comisiei, precum și a inventarelor aferente și a dosarelor TVA;

               (b)

               organizarea de mutări și gestionarea spațiilor;

               (c)

               administrarea:

                           (i)

                           serviciilor de transport al personalului și al materialului pentru a răspunde nevoilor interne;

                           (ii)

                           primirii și expedierii corespondenței, precum și a distribuirii interne a documentelor pentru direcțiile generale ale Comisiei;

                           (iii)

                           serviciilor de multiplicare;

                           (iv)

                           rechizitelor de birou;

               (d)

               punerea în aplicare a normelor privind siguranța fizică a clădirilor, pe baza instrucțiunilor Direcției Siguranță din cadrul Direcției Generale Administrație și Personal, în special gestionarea „contractului de siguranță” (contrat gardiennage);

               (e)

               administrarea infrastructurii sociale puse la dispoziția personalului instituțiilor comunitare, precum restaurante, cantine cu autoservire, magazine pentru personal și centre sportive;

               (f)

               furnizarea de servicii pentru instituții privind anumite infrastructuri sociale, cum ar fi creșele și serviciile de supraveghere a copiilor după programul de școală;

               (g)

               adoptarea măsurilor necesare pentru a asigura respectarea și aplicarea cerințelor de igienă și siguranță în clădirile Comisiei.

         (2)   Oficiul poate presta și servicii suplimentare cu titlu oneros, în conformitate cu procedura prevăzută la articolul 7 alineatul (8).
   Articolul 4
   Locația
   Sediul oficiului este la Luxemburg.
   CAPITOLUL II
   COMITETUL DE CONDUCERE
   Articolul 5
   Mandatul
   Comitetul de conducere acționează pe baza delegării din partea Comisiei, față de care răspunde în cadrul mandatului său, și sub autoritatea membrului responsabil al personalului și administrației.
   Articolul 6
   Compunerea
   (1)   Comitetul de conducere este compus din:

               (a)

               secretarul general al Comisiei;

               (b)

               directorul general al Direcției Generale Administrație și Personal;

               (c)

               directorul general al Direcției Generale Buget;

               (d)

               directorul general al Oficiului Statistic;

               (e)

               directorul general al Oficiului pentru Publicații Oficiale ale Comunităților Europene;

               (f)

               doi reprezentanți ai personalului;

               (g)

               un reprezentant al celorlalte instituții comunitare.

         (2)   Președintele Comitetului de conducere este directorul general al Direcției Generale Administrație și Personal.
   (3)   Secretarul general și fiecare director general pot desemna un înlocuitor, cu condiția ca acesta să fie un funcționar de gradul A 1 din cadrul aceluiași serviciu.
   (4)   Cei doi reprezentanți ai personalului sunt numiți de Comitetul personalului. Aceștia nu participă la adoptarea deciziilor privind gestionarea, organizarea sau funcționarea oficiului, dar au dreptul să voteze în chestiuni legate de infrastructura socială. Această dispoziție nu aduce atingere procedurilor de dialog social existente.
   (5)   Reprezentantul celorlalte instituții comunitare este numit de Colegiul șefilor administrației. Acest reprezentant poate vota numai în chestiuni gestionate la nivel interinstituțional.
   (6)   Comitetul de conducere poate invita experți să îl asiste la îndeplinirea sarcinilor sale.
   Articolul 7
   Sarcini
   (1)   Pe baza unei propuneri a directorului oficiului, denumit în continuare „directorul”, Comitetul de conducere aprobă structura organizatorică a oficiului, în conformitate cu procedurile în vigoare la Comisie.
   (2)   Pe baza unei propuneri a directorului, Comitetul de conducere aprobă normele de funcționare și organizare a oficiului și, după caz, poate propune modificări ale acestor norme, în special pentru a asigura funcționarea coerentă între oficiile administrative subordonate Direcției Generale Administrație și Personal.
   (3)   Pe baza unei propuneri a directorului, Comitetul de conducere stabilește orientările activității oficiului.
   (4)   Până la data de 31 ianuarie a fiecărui an, Comitetul de conducere adoptă programul de lucru al directorului oficiului. Programul de lucru include, în special, cadrul financiar, elementele constitutive ale rapoartelor periodice și rezultatele așteptate (pe baza obiectivelor operaționale și a indicatorilor de performanță). Comitetul de conducere poate face adaptări punctuale ale programului de lucru.
   (5)   Comitetul de conducere aprobă situația veniturilor și a cheltuielilor estimative ale oficiului, precum și eventualele adaptări ale schemei de personal.
   (6)   În cursul primului trimestru al fiecărui an, Comitetul de conducere formulează și transmite Colegiului Comisiei un aviz privind ansamblul activităților și gestionarea oficiului, pe baza rapoartelor prezentate de directorul oficiului, în conformitate cu articolul 13.
   (7)   În ceea ce privește procedurile de numire a personalului de conducere de nivel superior și mediu, Comitetul de conducere acționează în conformitate cu articolul 14.
   (8)   Comitetul de conducere aprobă tipurile de prestații suplimentare cu titlu oneros pe care oficiul le poate efectua în temeiul articolului 2 alineatul (4) și al articolului 3 alineatul (2), precum și condițiile în care le poate realiza. La propunerea directorului, Comitetul de conducere stabilește tipul și tarifele serviciilor pe care oficiul le poate efectua pentru instituții, precum și alocarea veniturilor astfel obținute în cadrul bugetului oficiului.
   (9)   Comitetul de conducere decide asupra oricărei chestiuni de principiu care afectează funcționarea oficiului și care nu este expres prevăzută în prezenta decizie.
   Articolul 8
   Organizarea internă
   Comitetul de conducere își adoptă regulamentul de procedură. Acest regulament se referă, în special, la următoarele elemente:

               (a)

               ședințe: frecvența și procedura de convocare și organizare a ședințelor;

               (b)

               secretariat: rolul acestuia și subordonarea administrativă;

               (c)

               modalitățile de transmitere a documentelor.

         Articolul 9
   Votul
   Atunci când Comitetul de conducere adoptă o decizie, fiecare membru cu drept de vot are un singur vot. În caz de egalitate de voturi, votul președintelui este decisiv.
   Toate deciziile se adoptă cu majoritate simplă.
   CAPITOLUL III
   DIRECTORUL
   Articolul 10
   Numirea
   (1)   Oficiul este condus de un director (de grad A 1 sau A 2) numit de Comisie după avizul favorabil al Comitetului consultativ pentru numiri (CCN), în temeiul articolului 14 alineatul (1).
   (2)   Directorul este numit pentru un mandat de trei ani, care poate fi prelungit cu o perioadă suplimentară care să nu depășească doi ani.
   (3)   Colegiul Comisiei poate decide, după obținerea avizului Comitetului de conducere, revocarea directorului și numirea unui director ad interim.
   Articolul 11
   Competențe
   Directorul este autoritatea abilitată să facă numiri pentru oficiu și autoritatea abilitată să încheie contracte, în conformitate cu normele în vigoare la Comisie, în limitele competențelor care îi sunt conferite de Comisie.
   Articolul 12
   Sarcini
   (1)   Până la data de 31 decembrie a fiecărui an, directorul prezintă Comitetului de conducere programul său de lucru pe anul următor, al cărui conținut trebuie să fie aprobat de Comitetul de conducere.
   (2)   Directorul este responsabil pentru buna funcționare a oficiului. În cadrul competențelor stabilite de Colegiul Comisiei, directorul acționează sub autoritatea acestuia. De asemenea, directorul asigură funcționarea coerentă a diverselor centre ale oficiului. Directorul raportează Comitetului de conducere cu privire la îndeplinirea sarcinilor sale și îi prezintă sugestii pentru buna funcționare a oficiului.
   (3)   Directorul prezintă propunerile sale Comitetului de conducere, în conformitate cu articolul 7 alineatele (1), (2), (3) și (8).
   (4)   Directorul informează Comitetul de conducere despre numirile efectuate în temeiul articolului 14 alineatul (3).
   Articolul 13
   Raportarea
   Directorul prezintă Comitetului de conducere:

               1.

               un raport de funcționare periodic, ale cărui structură și frecvență sunt stabilite de Comitetul de conducere;

               2.

               un raport anual de gestiune, în cursul primului trimestru al fiecărui an care urmează anului care face obiectul raportului, a cărui structură este stabilită de Comitetul de conducere.

         CAPITOLUL IV
   PERSONALUL OFICIULUI
   Articolul 14
   Personalul de conducere de nivel superior și mediu
   (1)   Pe baza unei propuneri a Comitetului de conducere, Comisia publică un aviz privind vacanța postului de director al oficiului. Comitetul de conducere transmite avizul său Comisiei cu privire la candidații selectați de Comitetul consultativ pentru numiri (CCN).
   (2)   Înainte de decizia finală a Comisiei, Comitetul de conducere emite un aviz cu privire la candidații selectați de CCN, în conformitate cu procedurile în vigoare la Comisie pentru posturile de conducere de nivel superior (grad A 2) și mediu (grad A 3).
   (3)   Directorul informează Comitetul de conducere cu privire la numirile în alte posturi de conducere de nivel mediu (gradele A 4 și A 5), care trebuie să fie efectuate în conformitate cu normele și procedurile în vigoare la Comisie.
   Articolul 15
   Proceduri
   (1)   Toate procedurile și practicile administrative referitoare la gestionarea personalului sunt efectuate în aceleași condiții ca pentru funcționarii și ceilalți agenți ai Comisiei.
   (2)   În conformitate cu articolul 4 din Statutul funcționarilor, posturile vacante din cadrul oficiului sunt aduse la cunoștința personalului instituțiilor de îndată ce autoritatea de numire decide necesitatea ocupării unui post vacant.
   (3)   În conformitate cu articolul 90 din Statutul funcționarilor, cererile și reclamațiile cu privire la exercitarea competențelor conferite directorului, în temeiul articolului 11 din prezenta decizie, sunt prezentate Direcției Generale Administrație și Personal. Orice recurs din aceste domenii este îndreptat împotriva Comisiei.
   CAPITOLUL V
   DISPOZIȚII FINANCIARE
   Articolul 16
   Aspecte financiare
   (1)   Se aplică titlul V partea a doua din regulamentul financiar.
   (2)   Pe baza unei propuneri a Comitetului de conducere cu privire la alocațiile bugetare pe care oficiul urmează să le efectueze în cadrul misiunii și funcționării sale, Comisia deleagă competențele ordonatorului de credite directorului și stabilește limitele și condițiile aplicabile acestei delegări de competențe.
   CAPITOLUL VI
   COORDONAREA ȘI REVIZUIREA
   Articolul 17
   Coordonarea
   (1)   Unitatea de coordonare creată în cadrul Direcției Generale Administrație și Personal are următoarele sarcini:

               (a)

               asistarea Comitetului de conducere la pregătirea și urmărirea ședințelor sale și asistarea președintelui Comitetului la monitorizarea regulată a relațiilor cu directorul;

               (b)

               asistarea directorului la îndeplinirea sarcinilor sale, cu respectarea competențelor și a prerogativelor acestuia, în special în relațiile cu Direcția Generală Administrație și Personal;

               (c)

               asigurarea funcționării coerente a oficiului în relațiile cu celelalte oficii administrative ale Direcției Generale Administrație și Personal, precum și cu restul Comisiei, în special cu privire la organizarea și politica de personal a acestora din urmă;

               (d)

               asigurarea aplicării coerente și omogene în cadrul oficiului a normelor și practicilor în vigoare la Comisie în domeniul politicii de personal.

         (2)   În cadrul sarcinilor sale, unitatea de coordonare raportează Comitetului de conducere la cererea acestuia.
   Articolul 18
   Revizuirea
   Președintele Comitetului de conducere prezintă Colegiului Comisiei, sub autoritatea membrului responsabil de personal și administrație, în maximum șase luni de la sfârșitul celui de-al treilea exercițiu complet de funcționare a oficiului, o analiză completă a funcționării oficiului în această perioadă. Analiza poate include, după caz, propuneri de modificare a prezentei decizii.

      Adoptată la Bruxelles, 6 noiembrie 2002.

            Pentru Comisie

         Neil KINNOCK

            Vicepreședintele

      (1)  JO L 308, 8.12.2000, p. 26.

      (2)  JO L 248, 16.9.2002, p. 1.

      (3)  SEC(1999) 2051, p. 7.

      (4)  COM(2000) 200 final.

      (5)  SEC(2002) 618 final.


title: Decizia Consiliului 2012/390/PESC din 16 iulie 2012 de prelungire a mandatului Reprezentantului Special al Uniunii Europene pe lângă Uniunea Africană

text:
               17.7.2012

               RO

               Jurnalul Oficial al Uniunii Europene

               L 187/44

         DECIZIA CONSILIULUI 2012/390/PESC
   din 16 iulie 2012
   de prelungire a mandatului Reprezentantului Special al Uniunii Europene pe lângă Uniunea Africană
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 20 octombrie 2011, Consiliul a adoptat Decizia 2011/697/PESC (1) de numire a dlui Gary QUINCE în calitate de Reprezentant Special al Uniunii Europene (RSUE) pe lângă Uniunea Africană (UA). Mandatul RSUE expiră la 30 iunie 2012.

               (2)

               Mandatul RSUE ar trebui să fie prelungit pentru încă o perioadă de 12 luni.

               (3)

               RSUE își va executa mandatul în contextul unei situații care s-ar putea deteriora și ar putea împiedica realizarea obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul dlui Gary QUINCE în calitate de RSUE pe lângă UA se prelungește până la 30 iunie 2013. Mandatul RSUE se poate încheia mai devreme, în cazul în care Consiliul decide aceasta, pe baza unei propuneri din partea Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiective de politică
   Mandatul RSUE are la bază obiectivele strategice generale ale Uniunii de sprijinire a eforturilor Africii de a-și construi un viitor în pace, democrație și prosperitate, astfel cum au fost definite în strategia comună UE-Africa. Aceste obiective includ:

               (a)

               intensificarea dialogului politic și extinderea relațiilor dintre Uniune și UA;

               (b)

               consolidarea parteneriatului Uniune-UA în toate domeniile definite în strategia comună Uniune-Africa, sprijinirea dezvoltării și a punerii în aplicare a strategiei comune UE-Africa în parteneriat cu UA, respectarea principiului autodeterminării Africii și cooperarea mai strânsă cu reprezentanții Africii în forurile multilaterale, în colaborare cu partenerii multilaterali;

               (c)

               colaborarea cu UA și sprijinirea acesteia prin susținerea dezvoltării instituționale și consolidarea relațiilor dintre instituțiile Uniunii și UA, inclusiv prin asistență pentru dezvoltare, în scopul de a promova:

                           —

                           pacea și securitatea: anticiparea, prevenirea, gestionarea, medierea și soluționarea conflictelor, sprijinirea eforturilor de promovare a păcii și a stabilității, sprijinirea reconstrucției post-conflict,

                           —

                           drepturile omului și guvernanța: promovarea și protecția drepturilor omului; promovarea libertăților fundamentale și a respectării statului de drept; sprijinirea, prin intermediul dialogului politic și al asistenței financiare și tehnice, a eforturilor Africii de a-și monitoriza și îmbunătăți guvernanța; sprijinirea dezvoltării democrației participative și a responsabilității; sprijinirea luptei împotriva corupției și împotriva criminalității organizate și susținerea în continuare a eforturilor de a căuta soluții pentru problema copiilor în conflictele armate, sub toate aspectele sale,

                           —

                           creșterea durabilă, integrarea regională și comerțul: sprijinirea eforturilor de interconectare și de facilitare a accesului populației la apă și canalizare, la energie și la tehnologia informației; promovarea unui cadru juridic stabil, eficient și uniform pentru activitățile economice; oferirea de asistență în vederea integrării Africii în sistemul comercial mondial; sprijinul acordat țărilor africane pentru respectarea normelor și standardelor Uniunii; sprijinirea Africii în efortul de combatere a efectelor schimbărilor climatice,

                           —

                           investițiile în oameni: sprijinirea eforturilor din domeniile egalității dintre femei și bărbați, sănătății, securității alimentare și educației, promovarea programelor de schimb, a rețelelor de universități și a centrelor de excelență, combaterea cauzelor de bază ale migrației.

         Mai mult decât atât, RSUE va juca un rol esențial în punerea în aplicare a strategiei comune UE-Africa, care vizează dezvoltarea și consolidarea parteneriatului strategic între Africa și Uniune.
   Articolul 3
   Mandat
   În scopul realizării aspectelor de politică externă și de securitate comună (PESC)/politică de securitate și apărare comună (PSAC) din cadrul obiectivelor menționate la articolul 2, mandatul RSUE constă în:

               (a)

               consolidarea influenței globale a Uniunii și a rolului său de coordonare în dialogul de la Addis Abeba cu UA și cu Comisia acesteia, cu privire la toate chestiunile din domeniul PESC/PSAC care intră în sfera parteneriatului Uniune-UA, în special parteneriatul pentru pace și securitate și sprijinul acordat pentru operaționalizarea arhitecturii africane pentru pace și securitate;

               (b)

               asigurarea unui nivel corespunzător de reprezentare politică, care să reflecte importanța Uniunii ca partener politic, financiar și instituțional al UA, precum și a unei evoluții radicale a acestui parteneriat determinate de profilul politic din ce în ce mai pronunțat al UA pe plan mondial;

               (c)

               reprezentarea, în cazul unei decizii a Consiliului, a poziției și politicii Uniunii atunci când UA joacă un rol important într-o situație de criză și pentru care nu a fost numit niciun RSUE;

               (d)

               contribuția la realizarea unei mai bune coerențe, consecvențe și coordonări a politicilor și acțiunilor Uniunii față de UA și la realizarea unei mai bune coordonări în cadrul grupului mai larg de parteneri și al relației acestora cu UA;

               (e)

               contribuția la punerea în aplicare a politicii Uniunii relevante pentru UA în domeniul drepturilor omului, inclusiv a orientărilor UE privind drepturile omului, în special a orientărilor UE privind copiii și conflictele armate, precum și privind violența împotriva femeilor și a fetelor și combaterea tuturor formelor de discriminare a acestora, politica Uniunii privind femeile, pacea și securitatea și planul de acțiune al UE care urmărește hotărârile Curții Penale Internaționale;

               (f)

               observarea atentă și informarea asupra tuturor evoluțiilor semnificative din cadrul UA;

               (g)

               menținerea unor legături strânse cu Comisia UA, cu alte organisme ale UA, cu misiunile organizațiilor africane subregionale pe lângă UA și cu misiunile statelor membre ale UA pe lângă UA;

               (h)

               facilitarea relațiilor și a cooperării dintre UA și organizațiile africane subregionale, în special în domeniile în care Uniunea oferă asistență;

               (i)

               oferirea de consultanță și sprijin către UA, la cererea acesteia, în domeniile definite în strategia comună UE-Africa;

               (j)

               oferirea de consultanță și sprijin către UA, la cererea acesteia, în crearea de capacități de gestionare a crizelor;

               (k)

               sprijinirea acțiunilor RSUE cu mandate în regiuni/state membre ale UA și coordonarea propriilor acțiuni cu acestea, în baza unei distribuții clare a atribuțiilor; precum și

               (l)

               menținerea unor legături strânse și încurajarea colaborării cu principalii parteneri internaționali ai UA prezenți în Addis Abeba, în special Organizația Națiunilor Unite, dar și cu actori nestatali, cu privire la toate chestiunile din domeniul PESC/PSAC acoperite de parteneriatul Uniune-UA.

         Articolul 4
   Executarea mandatului
   (1)   RSUE este responsabil de executarea mandatului, acționând sub autoritatea ÎR.
   (2)   Comitetul politic și de securitate (COPS) menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu Serviciul European de Acțiune Externă (SEAE) și cu departamentele relevante ale acestuia.
   Articolul 5
   Finanțarea
   (1)   Valoarea financiară de referință destinată să acopere cheltuielile aferente mandatului RSUE în perioada 1 iulie 2012 - 30 iunie 2013 este de 680 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestionarea cheltuielilor face obiectul unui contract între RSUE și Comisie. RSUE este răspunzător în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului său și ale mijloacelor financiare aferente puse la dispoziție, RSUE răspunde de constituirea echipei sale. Echipa dispune de competențele necesare în chestiuni specifice de politică, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat este asigurată de statul membru al UE, de instituția Uniunii în cauză ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie repartizați pe lângă RSUE. Personalul internațional angajat este format din resortisanți ai statelor membre.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat ori a SEAE, își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului RSUE
   Privilegiile, imunitățile și alte garanții necesare pentru executarea și buna desfășurare a misiunii RSUE și pentru membrii personalului RSUE se stabilesc de comun acord cu partea/părțile-gazdă, după caz. Statele membre și Comisia oferă tot sprijinul necesar în acest sens.
   Articolul 8
   Securitatea informațiilor UE clasificate
   RSUE și membrii echipei acestuia respectă principiile și standardele minime de securitate stabilite prin Decizia 2011/292/UE a Consiliului din 31 martie 2011 privind normele de securitate pentru protecția informațiilor UE clasificate (2).
   Articolul 9
   Accesul la informații și asistență logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii și/sau statele membre, după caz, furnizează asistență logistică în regiune.
   Articolul 10
   Securitate
   În conformitate cu politica Uniunii privind securitatea personalului desfășurat în afara Uniunii în cadrul unei unități operaționale, în temeiul titlului V din tratat, RSUE ia toate măsurile care pot fi aplicate în mod rezonabil, conform mandatului său și în funcție de condițiile de securitate din teritoriul aflat în sfera sa de competență, pentru a asigura securitatea tuturor membrilor personalului aflați sub directa sa autoritate, și anume:

               (a)

               elaborând un plan de securitate specific misiunii, pe baza orientărilor din partea SEAE, care include măsuri de securitate fizice, organizaționale și procedurale specifice misiunii, realizând gestionarea deplasării personalului în condiții de siguranță către zona de misiune și în interiorul acesteia, precum și gestionarea incidentelor de securitate și prevăzând un plan de urgență și un plan de evacuare a misiunii;

               (b)

               asigurându-se că întreg personalul desfășurat în afara Uniunii beneficiază de asigurările necesare pentru un grad înalt de risc, conform condițiilor specifice zonei de misiune;

               (c)

               asigurând faptul că toți membrii echipei sale care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona de misiune sau după aceasta, la cursuri adecvate de instruire în domeniul securității, pe baza clasificărilor de risc atribuite zonei de misiune de către SEAE;

               (d)

               asigurând faptul că toate recomandările convenite, formulate ca urmare a evaluărilor periodice de securitate sunt puse în aplicare și punând la dispoziția Consiliului, a Comisiei și a ÎR rapoarte scrise cu privire la punerea în aplicare a acestora și la alte aspecte legate de securitate, în cadrul rapoartelor privind progresele înregistrate și al celor de executare a mandatului.

         Articolul 11
   Raportare
   RSUE prezintă ÎR și COPS, periodic, rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele scrise periodice sunt difuzate prin rețeaua COREU. La recomandarea ÎR sau COPS, RSUE poate prezenta rapoarte Consiliului Afaceri Externe.
   Articolul 12
   Coordonare
   (1)   RSUE contribuie la unitatea, coerența și eficacitatea acțiunii Uniunii și la asigurarea faptului că toate instrumentele Uniunii și acțiunile statelor membre sunt angajate într-un mod coerent pentru a atinge obiectivele politice ale Uniunii. Activitățile RSUE sunt coordonate cu cele ale Comisiei, precum și cu cele ale altor RSUE activi în regiune, după caz. RSUE furnizează periodic scurte informări misiunilor statelor membre și delegațiilor Uniunii.
   (2)   Pe teren, se menține o legătură strânsă cu șefii delegațiilor Uniunii și cu șefii misiunilor statelor membre. Aceștia depun toate eforturile pentru a asista RSUE în executarea mandatului său. RSUE stabilește, de asemenea, legături cu alți actori internaționali și regionali de pe teren.
   Articolul 13
   Reexaminare
   Punerea în aplicare a prezentei decizii și coerența acesteia cu alte contribuții ale Uniunii în regiune sunt reexaminate în mod periodic. RSUE prezintă ÎR, Consiliului și Comisiei, la sfârșitul lunii decembrie 2012, un raport privind progresele înregistrate și, la încheierea mandatului, un raport cuprinzător privind executarea mandatului.
   Articolul 14
   Intrarea în vigoare
   Prezenta decizie intră în vigoare la data adoptării.
   Aceasta se aplică de la 1 iulie 2012.

      Adoptată la Bruxelles, 16 iulie 2012.

            Pentru Consiliu

            Președintele

         S. ALETRARIS

      (1)  JO L 276, 21.10.2011, p. 46.

      (2)  JO L 141, 27.5.2011, p. 17.


title: Decizia Comisiei (UE) 2017/1471 din 10 august 2017 de modificare a Deciziei 2013/162/UE în scopul revizuirii nivelurilor anuale de emisii alocate pentru perioada 2017-2020 [notificată cu numărul C(2017) 5556]

text:
               12.8.2017

               RO

               Jurnalul Oficial al Uniunii Europene

               L 209/53

         DECIZIA COMISIEI (UE) 2017/1471
   din 10 august 2017
   de modificare a Deciziei 2013/162/UE în scopul revizuirii nivelurilor anuale de emisii alocate pentru perioada 2017-2020

         [notificată cu numărul C(2017) 5556]

   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia NR. 406/2009/CE a Parlamentului European și a Consiliului din 23 aprilie 2009 privind efortul statelor membre de a reduce emisiile de gaze cu efect de seră astfel încât să respecte angajamentele Comunității de reducere a emisiilor de gaze cu efect de seră până în 2020 (1), în special articolul 3 alineatul (2) al patrulea paragraf,
   întrucât:

               (1)

               Decizia 2013/162/UE a Comisiei (2) stabilește nivelurile anuale de emisii alocate statelor membre (AEA) pentru perioada cuprinsă între 2013 și 2020 pe baza datelor cuprinse în inventarele statelor membre privind gazele cu efect de seră (GES) determinate în conformitate cu Orientările din 1996 ale Grupului interguvernamental privind schimbările climatice (IPCC) referitoare la inventarele naționale ale gazelor cu efect de seră, disponibile la momentul adoptării acesteia.

               (2)

               După adoptarea Deciziei 2013/162/UE, articolul 6 din Regulamentul delegat (UE) nr. 666/2014 al Comisiei (3) a impus statelor membre să prezinte inventarele gazelor cu efect de seră determinate în conformitate cu Orientările din 2006 ale IPCC referitoare la inventarele naționale privind gazele cu efect de seră și cu orientările Convenției-cadru a Organizației Națiunilor Unite asupra schimbărilor climatice (CCONUSC) privind raportarea inventarelor anuale, astfel cum sunt prevăzute în Decizia 24/CP.19 a Conferinței părților la CCONUSC.

               (3)

               La articolul 27 din Regulamentul (UE) nr. 525/2013 al Parlamentului European și al Consiliului (4) se cere Comisiei să efectueze o examinare a impactului utilizării orientărilor IPCC din 2006 sau al modificărilor metodologiilor CCONUSC utilizate asupra emisiilor totale de gaze cu efect de seră relevante pentru articolul 3 din Decizia nr. 406/2009/CE, până în decembrie 2016, pentru a se asigura coerența dintre metodologiile utilizate pentru determinarea AEA și raportările anuale ale statelor membre elaborate ulterior examinării respective.

               (4)

               În conformitate cu articolul 27 din Regulamentul (UE) nr. 525/2013 și pe baza datelor din inventarele GES, astfel cum au fost revizuite în temeiul articolului 19 din regulament, Comisia a examinat impactul utilizării orientărilor din 2006 ale IPCC, precum și al modificărilor aduse metodologiilor CCONUSC utilizate, asupra inventarelor GES ale statelor membre. Diferența dintre emisiile totale de gaze cu efect de seră relevante pentru articolul 3 din Decizia nr. 406/2009/CE depășește 1 % pentru majoritatea statelor membre. În lumina acestei examinări, toate nivelurile anuale de emisii alocate statelor membre pentru anii 2017-2020 cuprinse în anexa II la Decizia 2013/162/UE ar trebui să fie modificate în scopul de a se lua în considerare actualizarea datelor din inventare raportate și revizuite în conformitate cu articolul 19 din Regulamentul (UE) nr. 525/2013 în 2016. O astfel de revizuire ar trebui efectuată utilizându-se aceeași metodologie ca aceea utilizată pentru determinarea nivelurilor anuale de emisii alocate, prevăzută în Decizia 2013/162/UE.

               (5)

               Revizuirea nivelului anual al emisiilor alocate ar trebui să fie limitată la cele alocate pentru perioada 2017-2020 deoarece, pentru emisiile de gaze cu efect de seră alocate pentru perioada 2013-2016, statele membre nu își mai pot modifica politicile și măsurile. Cu toate acestea, din motive de claritate, întreaga anexă II la Decizia 2013/162/UE ar trebui înlocuită, păstrându-se neschimbate nivelurile AEA pentru 2013-2016.

               (6)

               Articolul 2 din Decizia 2013/162/UE se referă la valorile potențialului de încălzire globală cuprinse în al 4-lea raport de evaluare al IPCC, astfel cum a fost adoptat prin Decizia 15/CP.17 a Conferinței părților la CCONUSC. Între timp, Conferința părților la CCONUSC a adoptat o nouă Decizie 24/CP.19, care reamintește Decizia 15/CP.17 și confirmă valorile din cel de al 4-lea raport de evaluare al IPCC. La articolul 7 din Regulamentul delegat (UE) nr. 666/2014 se prevede că statele membre și Comisia utilizează potențialele de încălzire globală enumerate în anexa III la Decizia 24/CP.19 în scopul determinării și al raportării inventarelor de gaze cu efect de seră în temeiul articolului 7 alineatele (1)-(5) din Regulamentul (UE) nr. 525/2013. În scopul clarității, trimiterea la Decizia 15/CP.17 de la articolul 2 din Decizia 2013/162/UE ar trebui, prin urmare, înlocuită cu o trimitere la Decizia 24/CP.19.

               (7)

               Măsurile prevăzute de prezenta decizie sunt conforme cu avizul Comitetului privind schimbările climatice,

         ADOPTĂ PREZENTA DECIZIE:
   Articolul 1
   Decizia 2013/162/UE se modifică după cum urmează:

               1.

               La articolul 2, sintagma „Decizia 15/CP.17” se înlocuiește cu „Decizia 24/CP.19”.

               2.

               Anexa II se înlocuiește cu textul anexei la prezenta decizie.

         Articolul 2
   Prezenta decizie se adresează statelor membre.

      Adoptată la Bruxelles, 10 august 2017.

            Pentru Comisie

         Miguel ARIAS CAÑETE

            Membru al Comisiei

      (1)  JO L 140, 5.6.2009, p. 136.

      (2)  Decizia 2013/162/UE a Comisiei din 26 martie 2013 privind determinarea nivelurilor anuale de emisii alocate statelor membre pentru perioada 2013-2020 în temeiul Deciziei nr. 406/2009/CE a Parlamentului European și a Consiliului (JO L 90, 28.3.2013, p. 106).

      (3)  Regulamentul delegat (UE) nr. 666/2014 al Comisiei din 12 martie 2014 de stabilire a cerințelor substanțiale pentru un sistem de inventariere al Uniunii pe baza modificărilor potențialelor de încălzire globală și a orientărilor privind inventarierea convenite la nivel internațional în temeiul Regulamentului (UE) nr. 525/2013 al Parlamentului European și al Consiliului (JO L 179, 19.6.2014, p. 26).

      (4)  Regulamentul (UE) nr. 525/2013 al Parlamentului European și al Consiliului din 21 mai 2013 privind un mecanism de monitorizare și de raportare a emisiilor de gaze cu efect de seră, precum și de raportare, la nivel național și al Uniunii, a altor informații relevante pentru schimbările climatice și de abrogare a Deciziei nr. 280/2004/CE (JO L 165, 18.6.2013, p. 13).

      ANEXĂ
      „
            ANEXA II

               Nivelul anual de emisii alocate statelor membre pentru anii 2013-2020 calculat aplicând valorile potențialului de încălzire globală definite în cel de al patrulea raport de evaluare elaborat de IPCC

                        Stat membru

                        Nivelul anual de emisii alocate
                        (în tone de bioxid de carbon echivalent)

                        2013

                        2014

                        2015

                        2016

                        2017

                        2018

                        2019

                        2020

                        Belgia

                        82 376 327

                        80 774 027

                        79 171 726

                        77 569 425

                        76 190 376

                        74 703 759

                        73 217 143

                        71 730 526

                        Bulgaria

                        28 661 817

                        28 897 235

                        29 132 652

                        29 368 070

                        27 481 112

                        27 670 637

                        27 860 163

                        28 049 688

                        Republica Cehă

                        65 452 506

                        66 137 845

                        66 823 185

                        67 508 524

                        67 971 770

                        68 581 207

                        69 190 644

                        69 800 080

                        Danemarca

                        36 829 163

                        35 925 171

                        35 021 179

                        34 117 187

                        34 775 642

                        33 871 444

                        32 967 246

                        32 063 048

                        Germania

                        495 725 112

                        488 602 056

                        481 479 000

                        474 355 944

                        453 842 854

                        446 270 289

                        438 697 724

                        431 125 160

                        Estonia

                        6 296 988

                        6 321 312

                        6 345 636

                        6 369 960

                        5 928 965

                        5 960 550

                        5 992 135

                        6 023 720

                        Irlanda

                        47 226 256

                        46 089 109

                        44 951 963

                        43 814 816

                        41 194 830

                        40 110 780

                        39 026 731

                        37 942 682

                        Grecia

                        61 003 810

                        61 293 018

                        61 582 226

                        61 871 434

                        61 029 668

                        61 298 009

                        61 566 349

                        61 834 690

                        Spania

                        235 551 490

                        233 489 390

                        231 427 291

                        229 365 191

                        225 664 376

                        223 560 157

                        221 455 939

                        219 351 720

                        Franța

                        408 762 813

                        403 877 606

                        398 580 044

                        393 282 481

                        371 789 603

                        366 284 473

                        360 779 342

                        355 274 211

                        Croația

                        21 196 005

                        21 358 410

                        21 520 815

                        21 683 221

                        20 147 020

                        20 330 287

                        20 513 553

                        20 696 819

                        Italia

                        317 768 849

                        315 628 134

                        313 487 419

                        311 346 703

                        307 153 729

                        304 562 057

                        301 970 385

                        299 378 714

                        Cipru

                        5 919 071

                        5 922 555

                        5 926 039

                        5 929 524

                        4 196 633

                        4 122 837

                        4 049 042

                        3 975 247

                        Letonia

                        9 279 248

                        9 370 072

                        9 460 897

                        9 551 721

                        9 747 135

                        9 834 273

                        9 921 411

                        10 008 549

                        Lituania

                        17 153 997

                        17 437 556

                        17 721 116

                        18 004 675

                        18 033 267

                        18 327 321

                        18 621 376

                        18 915 430

                        Luxemburg

                        9 814 716

                        9 610 393

                        9 406 070

                        9 201 747

                        8 992 800

                        8 780 781

                        8 568 762

                        8 356 742

                        Ungaria

                        50 796 264

                        51 906 630

                        53 016 996

                        54 127 362

                        50 432 363

                        51 347 175

                        52 261 987

                        53 176 800

                        Malta

                        1 168 514

                        1 166 788

                        1 165 061

                        1 163 334

                        1 174 524

                        1 173 666

                        1 172 808

                        1 171 950

                        Țările de Jos

                        125 086 859

                        122 775 394

                        120 463 928

                        118 152 462

                        116 032 216

                        113 763 728

                        111 495 240

                        109 226 752

                        Austria

                        54 643 228

                        54 060 177

                        53 477 125

                        52 894 074

                        51 372 672

                        50 751 430

                        50 130 188

                        49 508 946

                        Polonia

                        204 579 390

                        205 621 337

                        206 663 283

                        207 705 229

                        210 107 929

                        211 642 729

                        213 177 529

                        214 712 329

                        Portugalia

                        49 874 317

                        50 139 847

                        50 405 377

                        50 670 907

                        48 431 756

                        48 811 632

                        49 191 508

                        49 571 384

                        România

                        83 080 513

                        84 765 858

                        86 451 202

                        88 136 547

                        90 958 677

                        92 739 954

                        94 521 231

                        96 302 508

                        Slovenia

                        12 278 677

                        12 309 309

                        12 339 941

                        12 370 573

                        12 161 170

                        12 196 719

                        12 232 267

                        12 267 816

                        Slovacia

                        25 877 815

                        26 203 808

                        26 529 801

                        26 855 793

                        26 759 746

                        27 028 129

                        27 296 513

                        27 564 896

                        Finlanda

                        33 497 046

                        32 977 333

                        32 457 619

                        31 937 905

                        31 771 327

                        31 185 203

                        30 599 079

                        30 012 956

                        Suedia

                        43 386 459

                        42 715 001

                        42 043 544

                        41 372 087

                        39 377 620

                        38 772 710

                        38 167 800

                        37 562 890

                        Regatul Unit

                        358 980 526

                        354 455 751

                        349 930 975

                        345 406 200

                        360 630 247

                        357 464 952

                        354 299 657

                        351 134 362

                  ”


               29.8.2017

               RO

               Jurnalul Oficial al Uniunii Europene

               C 285/166

         P7_TA(2014)0146
   Modificarea articolului 166 (votul final) și a articolului 195 alineatul (3) (votul în comisie) din Regulamentul de procedură al Parlamentului
   Decizia Parlamentului European din 26 februarie 2014 privind modificarea articolului 166 din Regulamentul de procedură referitor la votul final și a articolului 195 alineatul (3) referitor la votul în comisie (2014/2001(REG))
   (2017/C 285/27)

      Parlamentul European,

               —

               având în vedere propunerea de modificare a Regulamentului său de procedură (B7-0252/2013),

               —

               având în vedere articolele 211 și 212 din Regulamentul său de procedură,

               —

               având în vedere raportul Comisiei pentru afaceri constituționale (A7-0035/2014),

               1.

               decide să aducă Regulamentului său de procedură modificările de mai jos;

               2.

               reamintește că aceste modificări intră în vigoare în prima zi a următoarei perioade de sesiune;

               3.

               încredințează Președintelui sarcina de a transmite prezenta decizie, spre informare, Consiliului și Comisiei.

      Amendamentul 3

      Regulamentul de procedură al Parlamentului European

      Articolul 166

                  Textul în vigoare

                  Amendamentul

                     La votarea oricărei propuneri de act legislativ, indiferent dacă aceasta se face
                   prin vot unic și/sau vot final
                     , Parlamentul votează
                   prin apel nominal
                     , utilizând sistemul electronic de votare
                  .

                     Atunci când ia o decizie pe baza unui raport, Parlamentul votează
                   prin vot unic și/sau final prin apel nominal
                     în conformitate cu articolul 167 alineatul (2)
                  .
                     Votul privind amendamentele se face prin apel nominal doar în urma unei cereri adresate în conformitate cu articolul 167.

      Amendamentul 4

      Regulamentul de procedură al Parlamentului European

      Articolul 195 – alineatul 3

                  Textul în vigoare

                  Amendamentul

               (3)
                     Votul în comisie se face prin ridicarea mâinii, cu excepția cazului în care un sfert dintre membrii comisiei solicită votul prin
                   apel nominal
                     . În acest caz se procedează la vot
                   în conformitate cu articolul 167 alineatul (2).

               (3)
                     Votul unic și/sau final în comisie cu privire la un raport se face prin
                   apel nominal, în conformitate cu articolul 167 alineatul (2).
                     Votul privind amendamentele și alte voturi se fac prin ridicarea mâinii, cu excepția cazului în care președintele decide să procedeze la votul electronic sau a cazului în care un sfert dintre membrii comisiei solicită votul prin apel nominal.